Pahoinpitely tapahtui Skandinavian suurimman kauppakeskuksen parkkihallissa Solnassa Tukholman luoteispuolella pitkäperjantain iltana noin puoli yhdeksältä paikallista aikaa.



Lyötiin ja potkittiin päähän

Sukunimensä haastattelussa salannut Jarmo matkusti paikalle lankonsa kanssa noin puoli kahdeksalta sen jälkeen, kun hänen poikansa oli soittanut hänelle. Poika kuulosti pelokkaalta ja sanoi nuorisojengin vaatineen häneltä hänen laukkuaan, vaatteitaan ja muita tavaroita.



Mainos (artikkeli jatkuu alla)

Mainos (artikkeli jatkuu alla)

Jengi seurasi Jarmon mukaan heitä parkkihalliin ja alkoi haastaa riitaa.

– Yksi jengiläisistä työnsi nenänsä kiinni poikani kasvoihin ja kiljui ”N*ssin sinua faijasi edessä” Hänellä oli kädessään jokin esine, jonka arvelen oleen nyrkkirauta, Jarmo sanoo lehdelle.



Jarmo meni tilanteeseen väliin, mutta sai voimakkaan iskun keskelle kasvojaan.

–Tuntui kuin ylitseni ajettaisiin panssarivaunulla. Sain todella monta iskua ja potkua kehoon, Jarmo kertoo Expressenille.

Pahoinpitelystä tuli hyvin vakava. Miestä lyötiin ja potkittiin päähän niin pahoin, että hän oli tajuton sairaalaan kuljetettaessa.



Hän on ollut sairaalahoidossa siitä lähtien. Häneltä muun muassa murtui nenä ja kylkiluu. Hänellä on pahoinpitelyn jäljiltä lisäksi yhä päänsärkyä ja huonontunut näkö toisessa silmässä.

Jarmon poika ja hänen kanssaan olleet ystävät eivät loukkaantuneet vakavasti.



”Iltaisin siellä on viidakon laki”



Pahoinpitelyssä oli Jarmon mukaan mukana kymmenkunta nuorta.

Mainos (artikkeli jatkuu alla)

Mainos (artikkeli jatkuu alla)

Teosta epäiltynä otettiin kiinni kaksi 15-vuotiasta. Heidät vapautettiin seuraavana päivänä nuoren iän takia, mutta heitä epäillään yhä. Poliisi on lisäksi etsinyt useita muita nuoria, jota ei ole toistaiseksi tavoitettu. Poliisi toivoo saavansa apua kauppakeskuksen valvontakameroiden tallenteista. Rikoksen tutkinta jatkuu syyttäjän johdolla.

Poliisi myöntää, että kauppakeskuksen nuorisojoukot ovat aiheuttaneet ongelmia erityisesti koulujen loma-aikaan. Jarmo sanoo olevansa pettynyt siihen, että epäillyt vapautettiin.

– Suuri nuorisojengi pyörii siellä edelleen. Siellä on iltaisin viidakon laki, Jarmo sanoo.

Jarmon mielestä kauppakeskuksessa on liian vähän vartijoita.

– Heillä kesti 15 minuuttia tulla paikalle, kun minua pahoinpideltiin. Se on aivan liian pitkään, hän sanoo.

Kauppakeskus: Häiriöitä äärimmäisen vähän

Kauppakeskuksen päällikkö Sophia Karls pahoittelee tapahtunutta. Karlsin mielestä pojan olisi kuitenkin isänsä sijasta pitänyt ottaa yhteyttä kauppakeskuksen vartijoihin. Hän sanoo, että vartijat tulivat paikalle niin nopeasti kuin pystyivät.

